Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 747

3. A munkaterület rövid, jellemzõ leírása A nyomtatott sajtó termékeinek elõállításában fontos szerepet tölt be a laptördelõ és képszerkesztõ, aki tevékenységével lényegesen befolyásolja a lap arculatát, színvonalát, példányszámát. Munkájának célja a tájékoztatás vizuális oldalról való támogatása. Tevékenysége az újságírás hitelességét, naprakészségét, tényfeltáró jellegét erõsíti. Munkájának célja az, hogy a tájékoztatáshoz szükséges szöveges és képi információ olyan formában és elrendezésben jelenjen meg a lapban, amely pozitív irányban befolyásolja a lap fogadtatását, vagyis hogy az olvasó mennyire szívesen veszi kézbe a lapot, és a lap mennyire olvastatja magát. Feladata az újságkészítési folyamatban az, hogy a lap típusának és jellegének, valamint az adott nyomdatechnikai lehetõségeknek megfelelõen kialakítsa a kiadvány egységes látványának, vizuális megjelenítésének koncepcióját, és annak gyakorlati megvalósítását irányítsa. Neki kell a 2002/43. szám kéziratot, képet, grafikát nyomtatásra elõkészíteni, és az õ feladata a nyomdai megvalósítás folyamatának ellenõrzése is. Feladata az elektronikus, illetve hagyományos formában rögzítetten rendelkezésre álló kézirat, illetve képeredetik alapján nyomtatható újságoldalak önálló kialakítása számítógép segítségével. Munkáját a szerkesztõségi elvárásokkal összhangban, a tipográfiai és helyesírási szabályok betartásával, a gazdaságossági szempontok és a nyomdai továbbfeldolgozás technológiájának figyelembevételével kell végeznie. Munkahelye valamely lap, illetve kiadó. Az újságkészítés csoportmunka. Ezért szükséges, hogy a laptördelõ és képszerkesztõ — miközben felelõsséggel ellátja saját feladatát — részt vesz a szerkesztõségi közösség életében és a munkafolyamatok szerint kialakított munkacsoportok („teamek”) munkájában. Szoros munkakapcsolatot tart és rendszeres konzultációt folytat a szerkesztõkkel, fotóriporterekkel, grafikusokkal, részt vesz a szerkesztõségi értekezleteken, javaslataival segíti a színvonalas, tartalmas tájékoztatást. III. A szakképesítés szakmai követelményei A laptördelõ és képszerkesztõi munka specialitása abból áll, hogy több foglalkozási ágból feltételez széles körû ismereteket, hiszen nem lehet ellátni újságírási és lapszerkesztési alapismeretek, fotó- és számítástechnikai gyakorlati ismeretek, valamint laptervezõi és nyomdaipari tájékozottság nélkül.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes